Ma ei ole nõus kapitulantlusega, mis on toodud välja teise punktina RIIGIKOGU koosseisu osas. Mida see 51 RK liiget meile annab? Arvatavalt ainult suurema võimaluse kokkulepluse teel riiki müüa. Olenemata sellest, milleni meie poliitiline ladvik on oma otsute või otsustamatusega viinud meie riigi otsutusvõime ja institutsioonid ei ole meil  rahvuslikult mõtlevail, tegutsevail ja EV PS-t austavail kodanikel õigust tahta muuta meie RK-gu mingiks marionettorganiks ainult selle liikmete arvu vähendamise teel ja leppida olukorraga, kus meie esinduskogu üha vähem otsustab. Kindlasti ei pea esindajad saama palka, mis ei ole kooskõlas ülejäänud rahva elatustasemega ja palga neile peab määrama kodanike poolt valitav kogu mitte esindajad ise. Meie kohus on leida see tee kuidas muuta RK rahvast esindavaks koguks ja see tähendab, et seal peavad edaspidigi olema  esindatud erinevad huvigrupid ja poliitilist tahet tõeliselt esindavad rahvasaadikud.